сія̀ па́ки ѿ извѣще́нныя вѣ́ры быва́етъ, я́кѡ ника́коже попече́ніе твори́ти ѡ свое́й жи́зни илѝ сме́рти, но всѐ попече́ніе бг҃у преда́ти я́коже предрече́ся ѡ жела́ющемъ получи́ти зна́мєнія безстра́стія, и́хже ѡснова́ніе є́сть вѣ́ра, ю́же имы́й до́лженъ є́сть помышля́ти, я́кѡ бг҃ъ, я́коже вся̂, и на́съ со всѣ́ми ѿ не су́щихъ кра́йнія ра́ди бла́гости сотворѝ, та́кѡ вся́кѡ и ду́шу и тѣ́ло устро́ити и́мать, я́коже са́мъ вѣ́сть